חברת התעופה והתיירות ארקיע חתמה על הסכם חסות ראשית עם קבוצת הפועל תל אביב מהליגה הלאומית בכדורגל, כך נודע היום (א'). על פי ההסכם שמוערך ביותר ממיליון שקל לשנה, הקבוצה תיקרא הפועל ארקיע תל אביב.
ההסכם, לפי אנשי ארקיע, הוא לשלוש עונות. על פי ההערכות, הוא בשווי כולל של 3.5 מיליון שקל.
מנכ"ל ארקיע אינטרנשיונל עוז ברלוביץ' מסר כי "אנו גאים להיות חלק ממועדון הפועל תל אביב ומאמינים בבעלי הקבוצה, בהנהלתה החדשה ובשחקנים. הסכם החסות משקף חיבור טבעי בין שני מותגים ישראליים ותיקים הנמצאים בתנופת צמיחה והתחדשות".
בעלי הפועל תל אביב, שרון ניסנוב, אמר: "אנו מצפים לשיתוף פעולה ארוך טווח בין שני הגופים".